ЗэфIэкI зиIэхэм къахохъуэ
Шэджэм куейм олимп резервхэр гъэхьэзырынымкIэ и сабий-ныбжьыщIэ спорт школым и гъэсэну 6-м «Урысейм спортымкIэ и мастер» цIэр къыфIащащ. Абы теухуа унафэм Iэ щIидзащ Урысейм спортымкIэ и министр Мутко Виталий.
Спортсменхэм спортым и мастерым и мардэхэр урысейпсо мастер зэхьэзэхуэхэм щагъэзэщIащ, ехъулIэныгъэфIхэри зыIэрагъэхьащ. Къыхэдгъэщынщи, кикбоксер Борсэ Астемыр дунейпсо Кубокым, дунейпсо, Европэ чемпионатхэм щытекIуащ. БэнакIуэ КIарэ Хьид Урысейм пашэныгъэр къыщыхьынымкIэ ныбжьыщIэхэм я зэпеуэм жэз медаль къыщихьащ, ПщыукI Рэмэзан Къэзан къалэм алыдж-урым бэнэкIэмкIэ щекIуэкIа дунейпсо зэхьэзэхуэм бжьыпэр щиубыдащ.
КIарэ Элинэ.
